Rozmnožovacia sústava

Základnou funkciou rozmnožovacej sústavy je, zabezpečenie novej generácie ľudí a prenos dedičných informácií. K pohlavným orgánom patria pohlavné žľazy v ktorých sa tvoria pohlavné bunky. Mužské pohlavné žľazy sú semenníky a tvoria sa v nich spermie, ženské pohlavné žľazy sú vaječníky a tvoria sa v nich vajíčka. Vnútorné mužské pohlavné orgány sú:

semenníky, nadsemenníky, semenovody, predstojnica. Vonkajšie mužské pohlavné orgány – pohlavný úd a miešok.

Vnútorné ženské pohlavné orgány – vaječníky, vajíčkovody, maternica a pošva. Vonkajšie ženské pohlavné orgány – veľké a malé pysky ohambia a dráždec.